Internasjonal handel

Internasjonal handel er utvekslingen av varer og tjenester på tvers av landegrenser. I de fleste land er internasjonal handel en vesentlig del av bruttonasjonalprodukt (BNP). Mens internasjonal handel har eksistert i mesteparten av vår historie (se silkeveien), har omfanget blitt stadig større i de seneste hundreår. Parallelt med dette har den internasjonale handelen fått større betydning, økonomisk, sosialt og politisk.  Hovedsakelig på bakgrunn av industrialisering, avansert transport, globalisering, multinasjonale selskaper og outsourcing. Man kan faktisk anta at termen globalisering kommer av den økte forekomsten med internasjonal handel.  

Internasjonal handel er også en gren av økonomi, som sammen med internasjonal finans er den vitenskapelige gren som kalles internasjonal økonomi.

Reguleringer av internasjonal handel

Tradisjonelt ble handel regulert gjennom tosidige avtaler mellom to nasjoner. Troen på merkantilismen medførte at man i mange hundreår hadde høye tollmurer og andre hindre for internasjonal handel. I det nittende århundre og da spesielt i Storbritannia oppstod det en kunnskap om frihandel. Dette tankesettet har stort sett dominert tenkningen i vestlige land siden. I årene siden andre verdenskrig har multilaterale avtaler som GATT og World Trade Organization forsøkt å skape en globalt regulert handelsstruktur.

Ingen land kan møte alle behov til sitt folk, så alle land deltar i internasjonal handel.

Under nedgangskonjunkturer er det ofte et sterkt hjemlig press for å øke tollsatsene for å "beskytte" hjemlige industrier. I nesten hele verden økte tollsatsene markert under den store depresjonen på 1930-tallet, og mange mener dette forsterket depresjonens varighet og styrke.  

 Risikoer ved internasjonal handel 
Risikoene med internasjonal handel kan deles i to hovedgrupper:

 Kommersiell risiko 
risiko med insolvens for kjøper
risiko med langvarig å ikke oppfylle sin gjeldsplikt
risiko med ikke-akseptanse

 Politisk risiko 
risiko for kansellering eller ikkefornying av eksport- eller importlisenser
krigsrisiko
risiko med ekspropriasjon eller konfiskasjon
risiko for importforbud etter utskiping av gods
overføringsrisiko – innføring av vekslingskontroll i importørens land

 Reduksjon av risiko: EBR 
For å gjøre handel over landegrensene tryggere er det de senere årene etablert et internasjonalt registersamarbeid, EBR (European Business Register). Dette er et europeisk nettverk for utveksling av foretaksopplysninger. EBR gjør offisiell informasjon om europeiske selskaper tilgjengelig online over hele Europa, på tvers av barrierer som kan oppstå som følge av forskjeller i språk, teknologi og lovgivning o.l. På denne måten kan både kjøper og selger enkelt skaffe opplysninger om sin potensielle handelspartner.  

Info om European Business Register i Brønnøysundregistrene

Se også
 Handelsbalanse
 Komparative fortrinn
 Økonomi
 Frihandel
 Frihandelsområde
 OPEC
 Handelsblokk
 Dumping

Eksterne lenker
 Importguiden i Altinn/Starte og drive bedrift
 Eksportguiden i Altinn/Starte og drive bedrift
 Oversikt over norske eksportører